stanford-oval/wikipedia huggingface dataset:
Trent O’Dea

| Trent O’Dea> Henkilötiedot |
| --- | --- |
Syntynyt: 11. toukokuuta 1994 (ikä 30) Carlton (Sydney)
Kansalaisuus:   Australia
Lentopalloilija
Pituus:  201 cm
Paino:  99 kg
Nyk. joukkue:   Hyderabad Black Hawks
Pelaajaura
Ammattilaisjoukkueet
2014–2015 2015–2016 2016–2017 2017–2018 2018–2019 2019–2020 16.11.2021–2022 2022–:   Linköping VC  Team Lakkapää  Örkelljunga VK  Raision Loimu  VK ČEZ Karlovarsko  Raision Loimu  Delta Group Porto Viro   Hyderabad Black Hawks
Maajoukkueet
:   Australia
Trent O’Dea (s. 11. toukokuuta 1994 Sydney, Australia) on australialainen lentopalloilija, joka pelaa keskipelaajana.[lähde? ]
Saavutuksia > Seurajoukkue

Pohjoismaiden-Mestaruusturnaus:
2015
Ruotsin Mestaruus:
2015
2017
Saavutuksia > Maajoukkue

Aasian, Australian ja Oseanian Mestaruuskilpailut:
2019
Trouw

Trouw on alankomaalainen joka päivä ilmestyvä sanomalehti. Trouw'n päätoimittajana toimii Willem Schoonen, ja lehden levikki on arviolta 105 000 kappaletta. Vuonna 2004 lehti vaihtoi sivukokonsa broadsheetistä tabloidiksi.
Aiheesta muualla

Trouw'n kotisivut (hollanniksi)
Töyhtötinamit

| Töyhtötinamit |
| --- | --- |
 Töyhtötinami (Eudromia elegans)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tinamilinnut Tinamiformes
Heimo::  Tinamit Tinamidae
Suku::  Töyhtötinamit Eudromia  I. Saint-Hilaire, 1832
Lajit
 töyhtötinami Eudromia elegans  tummatöyhtötinami Eudromia formosa 
Katso myös
   Töyhtötinamit Wikispeciesissä   Töyhtötinamit Commonsissa 
Infobox OKNimi-testi OK: 
Töyhtötinamit (Eudromia) on tinamien suku. Siihen kuuluu kaksi lajia, jotka kumpikin esiintyvät Etelä-Amerikassa:
töyhtötinami, Eudromia elegans
tummatöyhtötinami, Eudromia formosa
Tuosa

Tuosa
| --- | --- |
Sijainti:  Lappeenranta Etelä-Karjala Suomi
Vesialue:  Saimaa: Pien-Saimaa
Korkein kohta:  98 m mpy. 
Pinta-ala:  2,9 km²  
muokkaa - muokkaa wikitekstiä - muokkaa Wikidataa
Tuosa eli Tuosansaari on saari varsinaisen Saimaan Pien-Saimaalla Lappeenrannassa Etelä-Karjalassa ja se sijaitsee aivan Lauritsalan kaupunginosan koillispuolella.
Maantietoa

Tuosa on 3,0 kilometriä pitkä, 1,6 kilometriä leveä ja sen pinta-ala on kartasta mitattuna noin 2,9 neliökilometriä. Se sijaitsee aivan Vehkataipaleensaaren eteläpuolella itäisen Pien-Saimaan saaristossa. Saaren länsipuolelle jää Niemisenkärki ja Nukkumalahti, pohjoispuolelle Sudenniemi ja kapea Sudensalmi, ja itäpuolelle Hirvisaarenselkä, jonka takana sijaitsevat Hirvisaari, Utrasaari ja Riutta. Tuosan saarella on muutamia lähisaaria. Hirvisaarenselällä sijaitsee Puikkosaari ja Riuttan pohjoispuolella Marjaluodot. Vitarinlahdella on kuusi pientä saarta. Tuosan eteläpuolella sijaitsevat Linnasaari, Linnaluoto ja Välisaari. Rannan tuntumassa oleva Vasikkaluoto on vallituksilla liitetty suuren jätealtaan muodostamiseksi Tuosaan. Pengertien länsipuolelle jää Heinäsaari ja Nukkumalahdella on niemien ja lahtien lähellä esimerkiksi Lummesaari ja sen seuralaissaaret.
Saaressa ei ole ollut luontaisia lampia. Vitarinlahdella sijainnut matalarantainen saari on liitetty pengerteillä pääsaareen ja sen rannan puolelle on muodostunut lampi. Saaren golfradan yhteydessä on viisi tekolampea ja kuudes tekolampi sijaitsee keskellä saarta. Myös eteläkärjessä sijaitsevat UPM:n Kaukaan tehtaiden teollisuuskaatopaikan  yhteyteen syntyneet altaat voidaan lukea tekojärviksi. Nämä Haapalahdella ja Mutalahdella sijainneet altaat tullaan täyttämään vuosien kuluessa.
Lauritsalasta alkaa Saimaan kanava, joten eteläpuolella olevassa Saimaan syväväylässä liikennöi suuri määrä laivoja. Nykyään on saarella kaksi suurta tekijää. Eteläosassa on teollisuuskaatopaikka ja pohjoisosan itäpuoliskossa toimii Etelä-Saimaan Golf. Saarta halkoo yhdystie 4081. Etelässä tie yhdistää saaren penkereen kautta Hyötiönsaareen ja sieltä edelleen Luukkaansalmen sillan kautta mantereeseen ja Lappeenrannan keskustaajamaan. Pohjoisessa tie ylittää kapean Sudensalmen ja jatkuu Lappeenrantaan kuuluvan Sudenniemen kautta Taipalsaaren Vehkataipaleelle.
Luontoarvoja

Golfkentän ja Sudensalmen väliin jää 26 hehtaarin laajuinen Natura 2000 -alue Sudensalmen metsä (). Se on kallioinen ja mäkinen luonnontilassa oleva vanha havupuusekametsä. Suojeltavista eläinlajeista siellä esiintyvät liito-orava, mehiläishaukka ja pyy.
Virkistystoimintaa

Saaren länsirannalla on Lappeenrannan seurakuntayhtymän Tuosan leirikeskus, jonka lähistölle Skanska Kodit on suunnitellut 50 asunnon lomakylää.
Saaren pohjoisosassa on golfseura Viipurin Golfin vuonna 2006 valmistunut 18-reikäinen kenttä Etelä-Saimaa Golf.
Historiaa

Saaren kaakkoiskulmassa Hiekkaniemessä on kivikautinen asuinpaikka, joka on paljastunut hiekkakuopan rinteestä löydetyistä asbestikeramiikasta. Jos pyöreä painanne on asumuspainanne, on se perustettu Vuoksen puhkeamisen jälkeen.
Tuosa on ollut osa 1940-luvulla rakennettua Salpalinjan linnoitusketjua. Saaren koillis- ja itärannalla golfkentän alueella on muun muassa panssariesteitä ja kallioon louhittuja taistelu- ja yhdyshautoja. Rakennelmia on mahdollisesti myös inventointialueen ulkopuolella saaren eteläosassa.
Saarella on ollut kiinteää asutusta. Vuonna 1928 julkaistussa Lappeenrannan seudun taloudellisessa kartassa on saareen piirretty alle 10 pelto- tai niittypalstaa, mutta ei yhtään maatilaa. Saaren maaomistukset näyttävät jakautuvan Mikonsaaren, Lauritsalan ja Hirvisaaren kylille. Vuoden 1951 peruskartassa oli saarelle kirjoitettu ”Tuosansaari” kylänimenä, vaikka saarella näyttäisi olleen vain yksi maatila peltoineen. Sudensalmen eteläpäässä sen ylitti silta, joka oli talolle johtava ja Sudenniemen kylän kautta kulkeva tie. Vuoden 1971 kartassa näkyi Lauritsalasta alkavan tielinjaus, jonka alkupäässä oli vielä lossi, Pienen Lamposaaren ja Hyötiönsaaren välillä pengertie, ja edelleen Pieni-Tuosaan toinen veneaukollinen pengertie. Tielinjaus käytti Sudensalmen ylitykseen samaa kohtaa kuin aikaisempikin silta. Saaren maatilan peltomaat oli metsitetty, mutta sen rakennukset olivat jäljellä. Vanha Mutalahti oli suljettu maapadoilla ja siinä olevan veden pinta oli Saimaan yläpuolella. Maapadot sulkivat lahdensuun Hiekkaniemen kohdalta. Mutalahden altaan länsipuolella näkyi vuoden 1983 kartassa Haapalahteen perustettu kaatopaikka. Kaatopaikka oli eristetty Saimaasta Pieni-Tuosan, Kolmikannanluotojen, Vasikkaluodon ja Hiekkaniemen kautta rakennetulla maapadolla. Sekä Mutalahtea että Haapalahtea on vuosikymmenten aikana täytetty ja niiden vesiala on pienentynyt murto-osaan aikaisemmasta.
Töyhtövalkokotka

| Töyhtövalkokotka |
| --- | --- |
 Lintu on kuvattu Brasiliassa Universidade Federal de Mato Grosson eläintarhassa.
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Suku::  Spizastur
Laji::  melanoleucus
Kaksiosainen nimi
 Spizastur melanoleucus  (Vieillot, 1816) 
Synonyymit
 Spizaetus melanoleucus 
Katso myös
   Töyhtövalkokotka Wikispeciesissä   Töyhtövalkokotka Commonsissa 
Infobox OKNimi-testi OKIUCN-testi OK: 
Töyhtövalkokotka (Spizastur melanoleucus) on haukkojen heimoon kuuluva Spizastur-suvun ainoa laji. Sitä tavataan Etelä- ja Keski-Amerikan alueella Argentiinassa, Belizessa, Boliviassa, Brasiliassa, Costa Ricassa, Ecuadorissa, Guatemalassa, Guyanassa, Hondurasissa, Kolumbiassa, Meksikossa, Nicaraguassa, Panamassa, Paraguayssa, Perussa, Ranskan Guayanassa, Surinamessa ja Venezuelassa. Sen määräksi arvioidaan alle 50 000 yksilöä.
Töyhtövalkokotkan elinpiiriä ovat subtrooppiset ja trooppiset metsät ja kosteat savannit, toisinaan myös vuoristoalueet 1 700 metrin korkeuteen.
Lajin populaatio on pienemässä, mutta ei kuitenkaan ole lähestymässä rajaa niin, että se olisi vaarantunut. Sitä tavataan myös hyvin laajalla alueella. Spizastur melanoleucus (Sibley and Monroe 1990, 1993) siirrettiin IUCN:ssä sukuun Spizaetus SACC:n (2006) ja AOU:n (2007) ratkaisuna.
Töyhtöviheltäjät

| Töyhtöviheltäjät |
| --- | --- |
 Töyhtöviheltäjä (Falcunculus frontatus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Töyhtöviheltäjät Falcunculidae  Swainson, 1831
Katso myös
   Töyhtöviheltäjät Wikispeciesissä   Töyhtöviheltäjät Commonsissa 
Infobox OKNimi-testi OK: 
Töyhtöviheltäjät (Falcunculidae) on Australaasiassa tavattava varpuslintuheimo. Heimon taksonomia on epäselvä ja usein se liitetään viheltäjien (Pachycephalidae) heimoon.
Töyhtöviheltäjien heimoon kuuluu yksi suku ja kolme lajia. Lajit ovat lännentöyhtöviheltäjä (Falcunculus leucogaster), pikkutöyhtöviheltäjä (Falcunculus whitei) ja töyhtöviheltäjä (Falcunculus frontatus).
Tug of War (Enchantin albumi)

| Tug of War Enchant |
| --- | --- | --- |

Studioalbumin tiedot
 Julkaistu: 5. elokuuta 2003
 Tuottaja(t): Douglas Ott
 Tyylilaji: progressiivinen rock
 Kesto: 65.32
 Levy-yhtiö: InsideOut Music
Enchantin muut julkaisut
| Blink of an Eye 2002 | Tug of War 2003 | Live at Last 2004 |
Tug of War yhdysvaltalaisen progressiivisen rockyhtyeen Enchantin seitsemäs studioalbumi.
Kappaleet

Sinking Sand – 7.09
Tug O' War – 7.41
Holding The Wind – 5.45
Beautiful – 4.28
Queen Of The Informed – 7.01
Living In A Movie – 6.58
Long Way Down – 4.57
See No Evil – 5.52
Progtology – 6.46
Comatose – 8.50
Kokoonpano

Ted Leonard – laulu
Douglas Ott – kitara
Bill Jenkins – kosketinsoittimet
Ed Platt – basso
Sean Flanegan – rummut
Trevor Gallant

| Trevor Gallant> Henkilötiedot |
| --- | --- |
Syntynyt: 10. tammikuuta 1975 (ikä 49) London, Ontario
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  left
Pituus:  170 cm
Paino:  82 kg
Pelaajaura
Pääsarjaura:  1995–2011
Aik. seurat:  South Carolina Stingrays (ECHL) Tappara (SML) Asiago (ITA) Arkansas RiverBlades (ECHL) Manchester Storm (BISL) EC Bad Nauheim (GER) Straubing Tigers (DEL) Nottingham Panthers (EIHL) Vienna Capitals (EBEL) High1 (Asian HL) HC Innsbruck (Österreichische Nationalliga)
Trevor Gallant (s. 10. tammikuuta 1975 London, Ontario, Kanada) on kanadalainen entinen  jääkiekkoilija. Hän pelasi urallaan useassa eri maassa muttei koskaan NHL:ssa.
Aikuisten sarjoissa Gallantin ensimmäinen kausi oli 1996–1997, jolloin hän pelasi Suomessa. Gallant siirtyi Pohjois-Amerikasta I-divisioonassa pelanneeseen Hermekseen. Hän pelasi hyvän alkukauden ja teki 16 ottelussa tehot 7+17. SM-liigaseura Tappara otti miehen riveihinsä loppukaudeksi Hermeksestä.
Kauden 1997–1998 Gallant pelasi Team Canadan mukana ja seuraavaksi kaudeksi hän siirtyi Serie A:han Asiagoon. Kaudeksi 1999–2000 palasi Pohjois-Amerikkaan ECHL:ssä pelaavan Arkansas RiverBladesin riveihin. Vuoden Gallant pelasi Arkansasissa ja siirtyi sen jälkeen Britannian superliigaan Manchester Stormiin. Manchesterissa Gallant pelasi kaksi kautta. Hänet valittiin ensimmäisenä Manchesterin kaudellaan joukkueen parhaaksi pelaajaksi.
Manchesterista Gallant siirtyi kaudeksi 2002–2003 EC Bad Nauheimiin, joka pelasi Saksan toiseksi korkeimmalla sarjatasolla. Kaksi kautta Gallant pelasi Bad Nauheimissa, kunnes siirtyi samalla sarjatasolla pelanneeseen Straubing Tigersiin. Straubingissa Gallant pelasi neljänä kautena. Ensimmäisellä kaudellaan hän oli Saksan 2. Bundesliigan pudotuspelien paras pistemies ja toisella kaudellaan Straubing nousi DEL-liigaan. Kaudet 2006–2007 ja 2007–2008 hän aloitti Straubingissa, mutta siirtyi kummallakin kaudella kesken toiseen joukkueeseen. Vuonna 2007 hän pelasi loppukauden Elite Ice Hockey Leaguen Nottingham Panthersissa ja kevään 2008 Itävallan pääsarjassa Vienna Capitalsissa. Wieniläisjoukkueeseen hän palasi kaudeksi 2008–2009.. Kaudeksi 2009-2010 Gallant lähti pelaamaan Etelä-Koreaan High1 joukkueeseen. Pelattuaan vuoden Aasiassa hän palasi takaisin Eurooppaan ja pelasi vielä yhden kauden Itävallan kakkostasolla HC Innsbruckin joukkueessa.
Gallant on pelannut koko uransa yli piste/ottelu -tahdilla, tosin hän on pelannut pääasiassa alasarjoissa ja Euroopan keskitason sarjoissa.
Saavutuksia

Best On the Road Player (Manchester 2000–2001)
Player of the Year (Manchester 2000–2001)
Players' Player of the Year (Manchester 2000–2001)
Top Scorer 2. Bundesliga Playoffs (2005)
Ura

1991–1995 Kitchener Rangers (OHL)
1995–1996 North Bay Centennials (OHL)
1996–1996 South Carolina Stingrays (ECHL)
1996–1997 Kokkolan Hermes (I-divisioona) / Tampereen Tappara (SM-liiga)
1997–1998 Team Canada
1998–1999 A&O Asiago (Alppiliiga)
1999–2000 Arkansas RiverBlades (ECHL)
2000–2002 Manchester Storm (BISL)
2002–2004 EC Bad Nauheim (2. Bundesliga)
2004–2006 Straubing Tigers (2. Bundesliga)
2006–2007 Straubing Tigers (DEL) / Nottingham Panthers (Elite Ice Hockey League)
2007–2008 Straubing Tigers (DEL) / Vienna Capitals (Österreichische Eishockey-Liga)
2008–2009 Vienna Capitals (Österreichische Eishockey-Liga)
2009-2010 High1 (Asian Hockey League)
2010-2011 HC Innsbruck (Österreichische Nationalliga)
Aiheesta muualla

Trevor Gallant The Internet Hockey Databasessa (englanniksi)
Tunisian tasavallan ansioritarikunta

Ritarikunnan tunnuksia
Tunisian tasavallan ansioritarikunta (arab. وسام الجمهورية‎, Wisām al-Jumhuriyya) on tunisialainen ritarikunta, joka on perustettu vuonna 16. maaliskuuta 1959. Sitä jaetaan kunnianosoituksena sellaisille henkilöille, jotka ovat tehneet poikkeuksellisia tekoja Tunisian tasavallan perustamisen hyväksi, maan hallituksen kehittämiseksi ja valtiollisten institituutioiden vahvistamiseksi. Saajan ei tarvitse olla Tunisian kansalainen.
Kunniamerkkiä jaetaan viidessä luokassa:
Suurristi
Suurupseeri
Komentaja
Upseeri
Ritari
Typikon

Typikon-sanalla on ortodoksisessa kirkossa kaksi eri merkitystä. Se tarkoittaa:
luostarin sisäisiä sääntöjä sekä
jumalanpalvelusjärjestystä
Jälkimmäinen merkitys on yleisempi.
Typikon on kirja, joka sisältää ohjeet ortodoksisen kirkkovuoden kierrossa toimitettavien eri jumalanpalvelusten rituaalien toimitusjärjestyksestä eli kuinka ortodoksisessa jumalanpalveluksissa tulee toimia.
Aiheesta muualla

Typikon / Ortodoksi.net
Turun lohko (1939)

Kuivasaaren 152/45 C, minkä tyyppisillä Utön linnakkeelta ammuttiin 14. joulukuuta 1939 neuvostohävittäjiä
Turun lohko oli Suomen rannikkotykistöön kuuluva rannikkopuolustusyksikkö, joka muodostettiin 10. syyskuuta 1939 liittyen 1. syyskuuta 1939 Saksan valtakunnan Puolaan hyökkäämisen johdosta 3. syyskuuta 1939 Britannian ja Ranskan sodanjulistuksin laajenneeseen toiseen maailmansotaan. Turun Lohkon itäpuolella oli Hangon lohko, länsipuolella Ahvenanmaan lohko sekä pohjoispuolella Satakunnan lohko.
Tästä katsotaan Turun Rannikkorykmentin varsinaisen historian alkaneen. Sodan uhan kasvaessa linnakkeiden rakennustöitä kiirehdittiin, mutta määrärahojen puutteen takia oli linnakkeiden hoito laiminlyöty 1920- ja 1930-luvuilla. Tykkitilanne saatiin tyydyttäväksi rannikkotykkien osalta, mutta ilmatorjuntatykeistä oli huutava pula. Myös tulenjohto- ja viestikalustossa oli suuria puutteita.
14. joulukuuta 1939 Utön linnakkeelta havaittiin kello 11 kahden projekti-7-luokan hävittäjän lähestyvän. Noin 11½:n kilometrin päässä Utöstä ammuttiin kuuden tuuman Canet-rannikkotykkien pattereilla. Utöltä tehtyjen havaintojen mukaan toinen G-luokan hävittäjistä sai yhden osuman. Hävittäjät päästivät ilmaan savua ja irtautuivat. Savujen hälvettyä nähtiin vain yksi hävittäjä jäljellä: toisen uskottiin uponneen.  Toinen hävittäjistä oli Gnevnyj
Turun Lohkon kokoonpano oli seuraava:
Lohkon esikunta Turussa suojeluskuntapiirin talossa
Örön linnake ja vartioalue
Utön linnake ja vartioalue
Bokullan linnake
Berghamnin vartioalue
Lökholman linnake
Nauvon Pensarin linnake ja alokaskoulutuskeskus
Kemiön vartioalue
Lypertön linnake
Iniön erillinen vartioalue
Osasto Ravila
Pataljoona Hällfors (muodostettiin talvisodan aikana)
Osato Hormio
Osasto Brunila
Tykistötilanne Turun Lohkolla 10.11.1939
Turun Lohko
Örö
2/305/52 O Avoasettelu, ilman panssari- ja selkäsuojaa, tykit naamioitu
4/152/45 C Patteri hajautettu, suojausta tehostettu, naamiointi kesken
Utö
4/152/45 C Tykit vierekkäin, selkäsuojat rakenteilla, naamiointi kesken
Bokulla
3/152/35 Mk Tykit asennettu kallioille ilman suojaa, naamiointi kesken
Lökholm
3/152/35 Mk Tykit asennettu kalliolle, rintasuojat rakenteilla, naamiointi kesken
Lypertö
2/152/35 Mk Tykit vierekkäin, selkäsuojat puuttuvat
Pensar
1/152/45 C Tykit kalliolla ilman suojausta
1/152/35 Mk
Tunisian vaakuna

Tunisian vaakuna
Tunisian vaakunassa on ylhäällä puunilaiskaleeri, oikealla (heraldisella vasemmalla) miekkaa pitelevä leijona ja vasemmalla (heraldisella oikealla) vaaka. Näistä kaleeri symboloi vapautta, leijona järjestystä ja vaaka oikeudenmukaisuutta. Vaakunan keskellä heti kaleerin alla on nauha, jossa lukee Tunisian motto, "järjestys, vapaus, oikeudenmukaisuus" (arab. نظام، حرية، عدالة‎, niẓām, ḥurriyya, ʿadāla). Vaakunan yläpuolella on Tunisian lipun kuunsirppi-tähti -kuvio.
Trondheimin satama

Trondheimin sataman sijainti Norjassa.
Trondheimin sataman Nyhavnin ja Brattøran alueet.
Trondheimin satama (norj. Trondheim havn, LOCODE: NO TRD) on Norjassa Trondheimin kaupungissa sijaitseva satama. Siitä huolehtii Trondheim Havn IKS -niminen yritys, joka toimii useamman seudun kunnan alueella (Trondheim, Orkland, Malvik, Stjørdal, Frosta, Levanger, Verdal, Inderøy, Steinkjer ja Indre Fosen). Tilastoissa Trondheiminvuonossa yli 30 kilometriä Tronheimistä lounaaseen sijaitseva Orkangerin satama (Orkanger havn)  liitetään Trondheimin sataman lukuihin. Sama koskee Verdalin satamaa noin 65 kilometriä Trondheimistä koilliseen.
Vuonna 2018 satamassa kävi 80 risteilyalusta, joissa oli yhteensä 180 000 matkustajaa. Myös Hurtigruten pysähtyy säännöllisesti satamassa.
Vuonna 2021 Norjan tilastokeskus kirjasi Trondheimin sataman kokonaisrahtimääräksi 4,1 tonnia (kaikkien Norjan satamien kokonaisrahtimäärä oli tuolloin 225,8 tonnia).
Yleiskuva: Satama Trondheimin kaupungissa
Näkymä satamaan
Näkymä satamaan
Lauttareitti Hurtigrutenin matkustaja-alus satamassa
Irtolastialus Jomi
Norjan laivaston fregatti KNM Otto Sverdrup
Aiheesta muualla

Wikimedia Commonsissa on kuvia tai muita tiedostoja aiheesta .
Sataman kotisivut (norjaksi)
Trondheim Havn IKS Trondheimin kunnan sivuilla[vanhentunut linkki] (norjaksi)
Trent Alexander-Arnold

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 7. lokakuuta 1998 (ikä 26)
Syntymäpaikka: Liverpool, Englanti
Pelipaikka: oikea laitapuolustaja
Pituus: 175 senttimetriä
Seura
Seura: Liverpool
Pelinumero: 66
Junioriseurat
2004–2016: Liverpool
Seurat
| Vuodet | Seura | O | (M) |
| 2016– | Liverpool | 226 | (15) |
Maajoukkue
| 2013–2014 | Englanti U16 | 6 | (0) |
| 2014–2015 | Englanti U17 | 11 | (0) |
| 2016 | Englanti U18 | 2 | (0) |
| 2016–2017 | Englanti U19 | 10 | (7) |
| 2017–2018 | Englanti U21 | 3 | (0) |
| 2018– | Englanti | 24 | (3) |
 Seurajoukkueuran tilastot kattavat vain kansalliset sarjat, päivitetty 4. kesäkuuta 2024.  Maajoukkueuran tilastot päivitetty 4. kesäkuuta 2024.
Trent Alexander-Arnold (s. 7. lokakuuta 1998 Liverpool) on englantilainen jalkapalloilija, joka pelaa oikeana laitapuolustajana Englannin Valioliigan Liverpoolissa.
Seurajoukkueura

Alexander-Arnold on Liverpoolin kasvatti. Hän teki ensiesiintymisensä edustusjoukkueessa 25. lokakuuta 2016 EFL Cup -ottelussa Tottenham Hotspuria vastaan. Valioliigadebyyttinsä Alexander-Arnold teki Middlesbrough’ta vastaan 14. joulukuuta tultuaan vaihdosta kentälle. Hän aloitti avauskokoonpanossa ensi kerran vierasottelussa Manchester Unitedia vastaan 15. tammikuuta 2017.
Alexander-Arnold teki ensimmäisen Liverpool-maalinsa Euroopan debyytissään Mestarien liigan play-off-kierroksen ottelussa Bundesliigan Hoffenheimia vastaan 15. elokuuta 2017. Ensimmäisen valioliigamaalinsa hän teki Swanseaa vastaan tapaninpäivänä 2017. Hän vakiinnutti kauden loppupuolella asemansa Liverpoolin avauskokoonpanossa, ja pelasi kauden aikana 19 sarjaottelua. Mestarien liigassa hän pelasi kymmenen ottelua, ja oli avauksessa myös tappiollisessa loppuottelussa Real Madridia vastaan.
Alexander-Arnold pelasi kaudella 2018−2019 kaikkiaan 29 valioliigaottelua. Hänet valittiin Valioliigan kauden joukkueeseen. Mestarien liigassa hän antoi neljä maalisyöttöä pelaamissaan 11 ottelussa, ja oli avauskokoonpanossa myös voittoisassa loppuottelussa Tottenhamia vastaan. Hänet nimettiin Mestarien liigan kauden joukkueeseen.
Alexander-Arnold pelasi Liverpoolin kaikki 38 valioliigaottelua seuran mestaruuskaudella 2019–2020. Hän teki kauden aikana neljä maalia ja antoi 13 maalisyöttöä, millä sijoittui valioliigan syöttötilastossa toiseksi. Hänet valittiin Valioliigan kauden nuoreksi pelaajaksi. Hänet valittiin myös Valioliigan kauden joukkueeseen. Hän voitti myös UEFA Super Cupin ja seurajoukkueiden maailmanmestaruuden. Mestarien liigassa hän pelasi seitsemän ottelua. Kaudella 2020–2021 hän pelasi Valioliigassa 36 ottelua, joissa teki kaksi ja syötti seitsemän maalia. Mestarien liigassa hän pelasi kahdeksan ottelua.
Alexander-Arnold pelasi kaudella 2021–2022 Valioliigassa 32 ottelua, joissa hän teki kaksi ja syötti 12 maalia. Hänet valittiin Valioliigan kauden joukkueeseen. Mestarien liigan yhdeksässä ottelussa hän antoi neljä maalisyöttöä. Hän pelasi täyden ajan tappiollisessa finaalissa. Hänet valittiin Mestarien liigan kauden joukkueeseen. Hän pelasi täyden ajan Liverpoolin voittamissa FA Cupin ja liigacupin loppuotteluissa ja teki maalin kummankin finaalin rangaistuspotkukilpailussa. Kaudella 2022–2023 hän teki 37 liigaottelussa kaksi maalia ja antoi yhdeksän maalisyöttöä. Mestarien liigan seitsemässä ottelussa hän viimeisteli yhden maalin. Hän teki avausmaalin Liverpoolin voittamassa FA Community Shieldissä. Kaudella 2023–2024 hän pelasi Valioliigassa 28 ottelua, joista avauskokoonpanossa 25. Hän teki kolme ja syötti neljä maalia. Eurooppa-liigassa pelaamissaan viidessä ottelussa hän syötti kaksi maalia. Liverpoolin voittamassa liigacupissa hän pelasi kaksi ottelua ja syötti kolme maalia, mutta oli kolmesta viimeisestä ottelusta polvivamman vuoksi sivussa.
Jalkapallon kansainvälinen historia- ja tilastoyhdistys on valinnut Alexander-Arnoldin maailman tähdistöjoukkueeseen 2019 ja 2020 .
Maajoukkueura

Alexander-Arnold pelasi kolme ottelua alle 17-vuotiaiden EM-kilpailuissa 2015 ja yhden ottelun saman ikäluokan MM-kilpailuissa niin ikään 2015. Ensimmäisen ottelunsa Englannin jalkapallomaajoukkueessa hän pelasi Costa Ricaa vastaan kesäkuussa 2018. Hän pelasi MM-kilpailuissa 2018 yhdessä ottelussa, kun hän oli avauskokoonpanossa alkulohkon pelissä Belgiaa vastaan. Ensimmäisen maaottelumaalinsa hän teki Yhdysvaltoja vastaan saman vuoden marraskuussa.
Alexander-Arnold joutui jäämään jalkavamman vuoksi pois vuonna 2021 järjestetyistä EM-kilpailuista. MM-kilpailuissa 2022 hän sai peliaikaa runsaat puoli tuntia tultuaan vaihdosta kentälle viimeisessä alkulohko-ottelussa Walesia vastaan. Hän on pelannut 4. kesäkuuta 2024 mennessä 24 A-maaottelua ja ollut niissä 20 kertaa avauskokoonpanossa. Maaleja hän on tehnyt kolme. Hän on pelannut maajoukkueessa oikean laitapuolustajan paikan lisäksi ajoittain myös keskikentän keskellä ja oikealla laidalla.
Trondheiminvuono

| Trondheiminvuono> norj. Trondheimsfjorden |
| --- | --- |

 Trondheiminvuono kartalla.
Sijainti:  Sør-Trøndelag / Nord-Trøndelag, Norja
Merialue:  Atlantin valtameri
Koordinaatit:  63°30′N, 10°28′E
Vuonon ominaisuudet
Suurin pituus:  130 km
Syvin kohta:  617 m
Trondheiminvuono (norj. Trondheimsfjorden) on vuono Sør-Trøndelagin ja Nord-Trøndelagin läänien alueella Norjassa. Sen pituus on 130 kilometriä ja se on Norjan vuonoista kolmanneksi pisin.
Aiheesta muualla

Kuvia tai muita tiedostoja aiheesta Trondheiminvuono Wikimedia Commonsissa